Bohuslav Žingor

Bohuslav Žingor (známy skôr ako Bohuš Žingor; * 26. máj 1910, Bystrička – † 3. november 1944, Pohronský Bukovec) bol slovenský úradník, protifašistický bojovník a účastník SNP.

Bohuš a Viliam Žingor boli ocenení IN MEMORIAM Maticou slovenskou v roku 2025, cenu prevzal vnuk Viliama Peter Žingor.

 Životopis 
Narodil sa v rodine Jozefa Žingora a Augusty rod. Korbeľovej. Bol bratom Viliama Žingora. Navštevoval ľudovú a meštiansku školu v Martine, absolvoval jednoročný kurz vo Vrútkach. Úradník mestskej správy, advokátskych kancelárií, neskôr v Matici slovenskej a v Neografii v Martine. Od roku 1939 účastník protifašistického hnutia, spolupracovník brata Viliama, od 1943 organizátor partizánskeho hnutia v Turci. Člen revolučného národného výboru v Bystričke. Príslušník partizánskej jednotky brata Viliama, počas jeho neprítomnosti jej veliteľ, spravodajca 2. československej partizánskej brigády gen. M. R. Štefánika, po 16. septembri 1944 veliteľ spisovne Hlavného štábu partizánskych oddielov na Slovensku v Banskej Bystrici. Po ústupe povstalcov sa v skupine s deťmi Vilama Žingora uchýlil do kúpeľov Sliač a neskôr do chaty nad Pohronským Bukovcom. Po tom, čo oblasť obkľúčili 3. novembra Nemci poslali skupinu žien z chaty do obce, čím ich zrejme zachránil pred likvidáciou. Padol v boji pri Pohronskom Bukovci toho istého dňa spolu s Oldřichom Vrbom a Štefanom Kunom. Bol aj pochovaný v Bystričke.
náhľad|Bohuš Žingor, z Archívu Matice slovenskej

 Ocenenie 
 Roku 1945 vyznamenaný Radom SNP I. triedy in memoriam

 Pamiatky 
 hrob s náhrobníkom na Bystričke
 náhľad|Viliam Žingor a Bohuš Žingor z Archívu Matice slovenskejmeno na pamätných tabuliach na budove bývalého revolučného národného výboru v Bystričke a na budove Neografie v Martine

 Literatúra 
 Slovenský biografický slovník

 Externé odkazy 


Kategória:Slovenskí úradníci
Kategória:Slovenskí partizáni
Kategória:Osobnosti SNP
Kategória:Slovenské vojenské osobnosti
Kategória:Osobnosti z Bystričky